“UN” เชื่อ “จีน” รับมือ “โควิด-19” ไหว! ออกปากชมมาตรการป้องกันมีประสิทธิภาพ
เลขาฯ "UN" เชื่อมั่น "จีน" เอาอยู่! หลังผุดมาตรการรับมือสถานการณ์การแพร่ระบาด "โควิด-19" ได้อย่างรวดเร็วและเข้มแข็ง
เลขาฯ "UN" เชื่อมั่น "จีน" เอาอยู่! หลังผุดมาตรการรับมือสถานการณ์การแพร่ระบาด "โควิด-19" ได้อย่างรวดเร็วและเข้มแข็ง
17 ก.พ. 2563

นายอันโตนิโอ กูเตอร์เรส เลขาธิการองค์การสหประชาชาติ (UN) แสดงความเชื่อมั่นในมาตรการรับมือการแพร่ระบาดของไวรัสโคโรนาสายพันธุ์ใหม่ หรือ COVID-19 (โควิด-19)​ ของจีน
นายกูเตอร์เรส กล่าวกับสำนักข่าวซินหัวระหว่างการแถลงข่าวร่วมกับนายชาห์ เมห์มูด คูเรชิ รัฐมนตรีต่างประเทศปากีสถานว่า มาตรการที่รัฐบาลจีนใช้นั้นเป็นความพยายามครั้งใหญ่และเรามั่นใจมากว่าความพยายามนั้นจะทำให้สถานการณ์การแพร่ระบาดบรรเทาลงได้อย่างมาก
นอกจากนี้ นายกูเตอร์เรสยังได้เน้นถึงความยากลำบากครั้งใหญ่ที่เกิดจากการแพร่ระบาดของไวรัสโควิด-19 โดยระบุว่า เป็นเรื่องยากที่จะมีทางแก้ปัญหาที่รวดเร็ว แต่การตอบสนองของจีนนั้นเข็มแข็งและน่าประทับใจมาก
ทั้งนี้ สำนักข่าวซินหัว รายงานเพิ่มเติมว่า นายกูเตอร์เรสเดินทางเยือนปากีสถานเป็นครั้งแรกนับตั้งแต่เข้ารับตำแหน่งเมื่อวันที่ 1 ม.ค. 2560 โดยระหว่างการพำนักในปากีสถานเป็นเวลา 4 วัน นายกูเตอร์เรสจะเข้าร่วมการประชุมนานาชาติเกี่ยวกับผู้ลี้ภัยชาวอัฟกานิสถานด้วย